CELEX: 32006R0706
Language: el
Date: 2006-05-08 00:00:00
Title: Κανονισμóς (ΕΚ) αριθ. 706/2006 της Επιτροπής, της  8ης Μαΐου 2006 , για την τροποποίηση του κανονισμού (ΕΚ) αριθ. 1702/2003 ως προς τη χρονική περίοδο που έχουν στη διάθεσή τους τα κράτη μέλη για να εκδίδουν εγκρίσεις περιορισμένης διάρκειας   (Κείμενο που παρουσιάζει ενδιαφέρον για τον ΕΟΧ)

9.5.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 122/16
            
         
      ΚΑΝΟΝΙΣΜÓΣ (ΕΚ) αριθ. 706/2006 ΤΗΣ ΕΠΙΤΡΟΠΉΣ
   
   της 8ης Μαΐου 2006
   για την τροποποίηση του κανονισμού (ΕΚ) αριθ. 1702/2003 ως προς τη χρονική περίοδο που έχουν στη διάθεσή τους τα κράτη μέλη για να εκδίδουν εγκρίσεις περιορισμένης διάρκειας
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1592/2002 του Ευρωπαϊκού Κοινοβουλίου και του Συμβουλίου, της 15ης Ιουλίου 2002, για κοινούς κανόνες στον τομέα της πολιτικής αεροπορίας και για την ίδρυση Ευρωπαϊκού Οργανισμού Ασφάλειας της Αεροπορίας (1), και ιδίως το άρθρο 5 παράγραφος 4 και το άρθρο 6 παράγραφος 3,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1592/2002 τέθηκε σε εφαρμογή βάσει του κανονισμού (ΕΚ) αριθ. 1702/2003 της Επιτροπής, της 24ης Σεπτεμβρίου 2003, για τον καθορισμό εκτελεστικών κανόνων για την πιστοποίηση αξιοπλοΐας και την περιβαλλοντική πιστοποίηση αεροσκαφών και των σχετικών προϊόντων, εξαρτημάτων και εξοπλισμού, καθώς και για την πιστοποίηση φορέων σχεδιασμού και παραγωγής (2).
            
         
               (2)
            
            
               Το άρθρο 5 παράγραφος 2 του κανονισμού (ΕΚ) αριθ. 1702/2003 ορίζει ότι, κατά παρέκκλιση από την παράγραφο 21.Α.159 του παραρτήματος, τα κράτη μέλη δύνανται να εκδίδουν εγκρίσεις περιορισμένης διάρκειας έως τις 28 Σεπτεμβρίου 2005.
            
         
               (3)
            
            
               Το άρθρο 5 παράγραφος 5 του κανονισμού (ΕΚ) αριθ. 1702/2003 ορίζει ότι ο Ευρωπαϊκός Οργανισμός Ασφάλειας της Αεροπορίας (εφεξής «Οργανισμός») αξιολογεί, εν ευθέτω χρόνω, τις επιπτώσεις των διατάξεων του εν λόγω κανονισμού στη διάρκεια της ισχύος των εγκρίσεων, εν όψει της κατάρτισης γνωμοδότησης προς την Επιτροπή, όπου θα περιλαμβάνονται πιθανές τροποποιήσεις του.
            
         
               (4)
            
            
               Ο Οργανισμός ανέλαβε αυτή την αξιολόγηση και συνεπέρανε ότι πρέπει να καθοριστεί νέα προθεσμία ούτως ώστε τα κράτη μέλη να μπορούν να προσαρμόσουν την εθνική νομοθεσία τους με βάση το σύστημα εγκρίσεων απεριόριστης διάρκειας.
            
         
               (5)
            
            
               Δεν υπάρχει πλέον λόγος διατήρησης της διάταξης που αφορά τη διενέργεια αξιολόγησης από τον Οργανισμό. Η εν λόγω διάταξη πρέπει να διαγραφεί.
            
         
               (6)
            
            
               Ως εκ τούτου ο κανονισμός (ΕΚ) αριθ. 1702/2003 πρέπει να τροποποιηθεί αναλόγως.
            
         
               (7)
            
            
               Τα μέτρα που προβλέπονται από τον παρόντα κανονισμό βασίζονται σε γνώμη που εξέδωσε ο Οργανισμός σύμφωνα με το άρθρο 12 παράγραφος 2 στοιχείο β) και το άρθρο 14 παράγραφος 1 του κανονισμού (ΕΚ) αριθ. 1592/2002.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που συγκροτήθηκε δυνάμει του άρθρου 54 του κανονισμού (ΕΚ) αριθ. 1592/2002,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το άρθρο 5 του κανονισμού (ΕΚ) αριθ. 1702/2003 τροποποιείται ως εξής:
   
               α)
            
            
               στην παράγραφο 2, η ημερομηνία «28 Σεπτεμβρίου 2005» αντικαθίσταται από την ημερομηνία «28 Σεπτεμβρίου 2007»·
            
         
               β)
            
            
               η παράγραφος 5 διαγράφεται.
            
         Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Μαΐου 2006.
      
         
            Για την Επιτροπή
         
         Jacques BARROT
         
         
            Αντιπρόεδρος
         
      
   
   
      (1)  ΕΕ L 240 της 7.9.2002, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1701/2003 της Επιτροπής (ΕΕ L 243 της 27.9.2003, σ. 5).
   
      (2)  ΕΕ L 243 της 27.9.2003, σ. 6· κανονισμός όπως τροποποιήθηκε από τον κανονισμό (ΕΚ) αριθ. 381/2005 (ΕΕ L 61 της 8.3.2005, σ. 3).